Source: http://docplayer.fi/2061879-Miten-lakia-noudatetaan.html
Timestamp: 2017-10-23 01:00:04+00:00
Document Index: 5172544

Matched Legal Cases: ['kko ', 'kko ', 'kko ', 'KKO ', 'KKO ', 'kko ']

Miten lakia noudatetaan? - PDF
Download "Miten lakia noudatetaan?"
1 VET VALTION ELOKUVATARKASTAMON JULKAISU NRO 2 Miten lakia noudatetaan? Raportti Valtion elokuvatarkastamon ja poliisin kuvaohjelmien jälkivalvontaprojektista 2004 Leena Karjalainen
2 Valtion elokuvatarkastamon julkaisu nro 2 Miten lakia noudatetaan? Raportti Valtion elokuvatarkastamon ja poliisin kuvaohjelmien jälkivalvontaprojektista 2004 Leena Karjalainen
3 2004 Leena Karjalainen, Valtion elokuvatarkastamo Kannen suunnittelu: Petteri Kivekäs ISBN X (nid.) ISBN (PDF) Edita Prima Oy, 2004
4 SISÄLTÖ ESIPUHE TEKIJÄN ALKUSANAT 1 JOHDANTO 6 2 KUVAOHJELMIEN LEVITTÄMISEN SÄÄTELY Laki kuvaohjelmien tarkastamisesta Kuvaohjelmien tarkastaminen ja luokittelu Kuvaohjelmia koskevat ilmoitukset ja merkinnät Tarkastusviranomainen Kuvaohjelmalain rangaistusäännökset Rikoslaki 17 luku Rikoksista yleistä järjestystä vastaan 11 3 KUVAOHJELMIEN JÄLKIVALVONTAPROJEKTIN KUVAUS Jälkivalvontaprojektin keskeiset tavoitteet Jälkivalvontaprojektin toteutusvaiheet Tiedonhankintamenetelmät Havainnointi kuvaohjelmia levittävissä liikkeissä Haastattelu kuvaohjelmia levittävissä liikkeissä 15 4 KUVAOHJELMIA LEVITTÄVIEN LIIKKEIDEN TAUSTATIEDOT Seksiliikkeiden taustiedot Videoita levittävien liikkeiden taustatiedot Elokuvateattereiden taustatiedot 18 5 JÄLKIVALVONTATARKASTUSTEN HAVAINNOT ELOKUVA- 19 TEATTEREISSA JA VIDEOITA LEVITTÄVISSÄ LIIKKEISSÄ 5.1 Kuvaohjelmien tarkastamista koskevan lain noudattaminen 19 elokuvateattereissa ja videoita levittävissä liikkeissä 5.2. Rikoslain noudattaminen elokuvateattereissa ja videoita 21 levittävissä liikkeissä
5 6 KUVAOHJELMIA LEVITTÄVIEN LIIKKEIDEN TIEDOT 23 RIKOSLAIN JA KUVAOHJELMIA KOSKEVAN LAIN SÄÄDÖKSISTÄ 6.1 Kuvaohjelmia levittävien liikkeiden tiedot rikoslain 23 säädöksistä 6.2 Kuvaohjelmia levittävien liikkeiden tiedot kuvaohjelmia 26 koskevan lain säädöksistä 6.3 Käytännön ongelmat kuvaohjelmien levittämistä koskevan lain 27 soveltamisessa 6.4 Miten toimitaan tilanteessa, jolloin asiakkaalla ei ole 33 henkilötodistusta mukana. 7 LEVITYKSESSÄ OLEVAT KUVAOHJELMAT Seksuaaliset käyttäytymis- ja kohdehäiriöt Väkivaltapornografia Lapsipornografia Eläinpornografia Levityksessä olevat video- ja tietokonepelit Tavalliset kuvaohjelmat 38 8 KUVAOHJELMIA ESITTÄVIEN JA LEVITTÄVIEN LIIKKEIDEN 40 TERVEISET VALTION ELOKUVATARKASTAMOLLE 8.1 Seksiliikkeet Videoita levittävät liikkeet Elokuvateatterit 40 9 JOHTOPÄÄTÖKSET ONGELMAKOHTIA 45 LÄHTEET LIITTEET Jälkivalvontatarkastajan toimenpide-ehdotuksia 47
6 Seksuaalisuus on olennainen osa jokaisen ihmisyksilön persoonallisuudesta. Sen täysi kehittyminen riippuu siitä miten inhimilliset perustarpeet tyydyttyvät. Näitä ovat kaipuu ja halu kontaktiin, läheiseen suhteeseen, tunneilmaisuun, mielihyvään, hellyyteen ja rakkauteen. Oikeus seksuaaliseen itsemääräämisoikeuteen, seksuaaliseen loukkaamattomuuteen ja fyysiseen turvallisuuteen; oikeus sisältää kyvyn tehdä itsenäisiä päätöksiä omasta seksuaalielämästä oman henkilökohtaisen ja yhteisön etiikan mukaisesti. Siihen sisältyy myös oman kehon hallinta ja nautinto vapaana, kidutuksesta, silpomisesta ja mistä hyvänsä väkivallasta. World Association for Sexology (WAS), Seksuaalioikeuksien julistus Hong Kong 1999 (Liite 6.)
7 ESIPUHE Laissa kuvaohjelmien tarkastamisesta säädetään kuvaohjelmien esittämistä ja levittämistä koskevista lasten suojelemiseksi välttämättömistä rajoituksista. Rikoslain 17 luvussa puolestaan säädetään rikoksista yleistä järjestystä vastaan. Valtion elokuvatarkastamo vastaa kuvaohjelmalain soveltamisesta, poliisi kummankin lain noudattamisen valvonnasta. Yhteistyö viranomaisten kesken on välttämätöntä, koska kumpaankin lakiin sisältyvien kuvaohjelmia koskevien säädösten tulkinta vaatii erityisasiantuntemusta. Uusi laki kuvaohjelmien tarkastamisesta tuli voimaan vuoden 2001 alusta, rikoslain uudistus vuonna Lait kytkeytyvät kuvaohjelmien osalta yhteen. Esimerkiksi kuvaohjelman laittomasta esittämisestä tai levittämisestä alaikäiselle säädetään rikoslaissa. Kuvaohjelmille asetettavat ikärajat ovat lain mukaan sitovia, eivät suosituksia. Ikärajojen noudattamisen valvonta on kuitenkin erittäin hankalaa, koska siihen ei ole osoitettu mitään erillisresursseja. On selvää, että poliisin prioriteettilistoilla ikärajojen valvonta ei voi olla kärkisijoilla. Myöskään kuvaohjelmiin liittyvien rikoslain säädösten valvonta ei poliisin nykyresursseilla ole helppoa. Levityksessä tiedetään olevan väkivalta-, teini- ja eläinpornografiaa ja myös varsinaista lapsipornografiaa, mutta tehokkaat valvontajärjestelmät puuttuvat. Miten kuvaohjelmia koskevia lakeja noudatetaan? Valtion elokuvatarkastamo ja sisäasiainministeriön poliisiosasto, yhteyshenkilönä ylikomisario Mikko Lampikoski, päättivät tehdä asiasta valtakunnallisen selvityksen. Elokuvatarkastamo nimesi talvella 2004 toteutettuun jälkivalvontaprojektiin tarkastajan, seksologiksi opiskelevan seksuaaliterapeutti ja sosiaalikasvattaja Leena Karjalaisen, ja paikallispoliisi toteutti yhdessä hänen kanssaan laajat valvontaiskut. Myös Valtakunnansyyttäjänvirasto, yhteyshenkilönä ylitarkastaja Simo Kolehmainen, ja sen kautta koko syyttäjälaitos kytkettiin alusta asti mukaan projektiin, tavoitteena yhtenäiset syyttämis- ja rangaistuskäytännöt koko maassa. 2
8 Käsillä oleva raportti kertoo tilanteesta yhdessätoista kaupungissa Suomessa. Kuva ei ole valoisa. Laeista tiedetään elokuvateattereiden, videovuokraamoiden ja seksiliikkeiden piirissä vähän tai ei ollenkaan, ja niitä noudatetaan vain osittain. Jälkivalvontaprojektin tavoitteena oli paitsi kerätä tietoa, myös jakaa sitä. Laeista ja niiden vaatimuksista jaettiin tietoa sekä kirjallisesti että suullisesti. Projektin tavoitteena oli myös puuttua havaittuihin rikkomuksiin. Yhtenä seurauksena tästä olivat laajahkot takavarikot, jotka kohdistuivat seksiliikkeiden levityksessä oleviin rikoslain vastaisuudesta epäiltyihin kuvatallenteisiin. Valtion elokuvatarkastamo tutkii asiantuntijavirastona poliisin sille toimittaman aineiston, ja paikalliset syyttäjät päättävät poliisin esitutkinnan jälkeen mahdollisista syytetoimista. Saadun tiedon ja kokemusten nojalla on tarkoitus kehittää jälkivalvontaa nykyistä pysyvämmälle pohjalle. Pysyvää, järjestynyttä ja asiantuntevaa valvontaa tarvitaan sekä lastensuojelun että laillisuuden toteutumiseksi kuvaohjelmien esittämisen ja levittämisen kohdalla. Tiivis yhteistyö sisäasiainministeriön ja opetusministeriön, erityisesti sisäasiainministeriön poliisiosaston ja elokuvatarkastamon välillä, on jälkivalvonnan kehittämisessä olennaista. Moniin jälkivalvonnan osa-alueisiin sisältyy ongelmia, joita raportissa on tuotu esiin, ja jotka ovat ratkaistavissa vain yhteistyöllä. Yhteistyön haasteisiin kuuluu esimerkiksi jälkivalvontaan osallistuvan henkilöstön erityiskoulutus. Kuvaohjelmien esittämisen ja levittämisen jälkivalvonta on lopulta osa laajaa kokonaisuutta, joka koskettaa kaikkia kansalaisia, mutta erityisesti lapsia ja nuoria. Päivähoidosta ja peruskoulusta lähtien on koulutuspolitiikassa tavoitteena panostaa mediakasvatukseen. Hyvin suunnitellulla mediakasvatuksella voidaan rakentaa henkistä suojavarustusta ja antaa konkreettisia välineitä kohdata myös mediamaailman haitallisia ilmiöitä. Matti Paloheimo Johtaja Valtion elokuvatarkastamo Mikko Lampikoski Ylikomisario Sisäasiainministeriön poliisiosasto 3
9 TEKIJÄN ALKUSANAT Tutkimusprojekti sai alkunsa Valtion elokuvatarkastamon ja sisäasiainministeriön epäilyksestä, ettei kaikkia levitykseen meneviä kuvatallenteita tarkastuteta tai ilmoiteta Valtion elokuvatarkastamoon ja että joissakin liikkeissä saatetaan myydä rikoslain vastaista materiaalia. Kuvaohjelmien jälkivalvontaprojekti alkoi suunnitteluvaiheella syksyllä Valvontaiskut liikkeisiin tehtiin tammikuun ja maaliskuun välisenä aikana. Tutkimuksen raportointiin käytettiin vajaat kymmenen viikkoa kenttätyön jälkeen, joten tämä raportti on kuvaus vallitsevasta tilanteesta. Aineiston pohjalta tehdään vuoden 2004 aikana seksuaaliterveyden edistämisen jatkotutkinto-opintoihin liittyvä tutkimus- ja kehittämishanke. Selvitys perustuu havainnointiin ja haastatteluihin, jotka tehtiin seksiliikkeissä, elokuvateattereissa ja videoita levittävissä liikkeissä yhdessätoista eri kaupungissa ympäri Suomea. Tarkastuskäynteihin osallistui Valtion elokuvatarkastamon tarkastaja ja kunkin kaupungin tehtävään nimetty poliisipartio. Ensinnäkin haluan kiittää erinomaisesta yhteistyöstä kaikkia niitä poliiseja eri puolilla Suomea, jotka olivat mukana kentällä valvontaiskuissa. Jyväskylän ammattikorkeakoulun koulutuspäällikkö Johanna Heikkilälle lämpimät kiitokset projektityön ohjauksesta ja neuvonnasta. Raporttia ovat kommentoineet sisäasianministeriön poliisiosaston ylikomisario Mikko Lampikoski, johtaja Matti Paloheimo ja ylitarkastaja Maarit Pietinen Valtion elokuvatarkastamosta sekä tutkija, VTM Marjut Jyrkinen Svenska Handelshögskolanista. Toivon, että tämä projekti toi mukana olleille lisää tietoa ja erityisosaamista. Projektin raportin on tarkoitus antaa tietoa kuvaohjelmalain ja rikoslain säädösten noudattamisesta niin opetusministeriölle ja sisäasianministeriölle kuin poliisille ja Valtion elokuvatarkastamolle. Selvityksestä on toivottavasti hyötyä myös kuvaohjelmia levittäville liikkeille ja suurelle 4
10 yleisölle. Kehiteltäessä toimivia käytänteitä kuvatallenteiden jälkivalvontaan, on poliisin, Valtion elokuvatarkastamon ja eri alojen asiantuntijoiden tiivis yhteistyö edellytys tehokkaalle jälkivalvonnalle. Helsingissä Valtion elokuvatarkastamon jälkivalvontaprojektin tarkastaja Leena Karjalainen sosiaalikasvattaja, seksuaaliterapeutti kliininen seksologi, jatkotutkinto (AMK)-opiskelija 5
11 1 JOHDANTO Valtion elokuvatarkastamo on opetusministeriön alainen virasto, jonka tehtävänä on tarkastaa kaikki Suomessa alle 18 vuotiaille levitettävät ja esitettävät kuvaohjelmat. Elokuvatarkastamon tehtävät on säädetty laissa kuvaohjelmien tarkastamisesta (Liite 1). Uusi laki tuli voimaan ja sen tarkoitus on suojella lapsia kuvaohjelmien haitallisilta vaikutuksilta. Opetusministeriön ja Valtion elokuvatarkastamon toimesta laadittiin vuonna 2002 arviointi uuden lainsäädännön vaikutuksista ja sen tavoitteiden toteutumisesta sekä alan kehitystoimista Euroopassa. Arvioinnin pohjalta todettiin, että kuvatallenteiden jälkivalvontaan ja ilmoitusmenettelyyn tulisi kehittää enemmän ennaltaehkäiseviä toimintakäytäntöjä. Poliisin resurssien vähäisyys ja jälkivalvontaan tarvittavan erityisasiantuntemuksen puuttuminen ovat olleet este tehokkaalle valvonnalle. Onkin ollut odotettavissa, että lasten ja nuorten käyttöön leviää heidän kehitykselleen haitallisia kuvaohjelmia; lähinnä raakaa väkivaltaa sisältäviä elokuvia, pelejä ja kovaa pornografiaa. TAULUKKO 1. Valtion elokuvatarkastamoon vuosina ilmoitetut pitkät kuvaohjelmat. Ilmoitetut pitkät kuvaohjelmat f % f % f % K18, pornografiset ohjelmat K18, muut ohjelmat Kaikenikäisille sallitut ohjelmat Vuorovaikutteiset kuvaohjelmat Yhteensä Kuvaohjelman valmistajan tai maahantuojan on tehtävä ilmoitus tarkastamattomasta ohjelmasta ennen sen esittämistä tai levittämistä. Tämä ilmoitusvelvollisuus koskee myös pornografiaa ja pelejä. Ilmoitetuista kuvaohjelmista valtaosa on pornografiaa (TAULUKKO 1). Valtion elokuvatarkastamon rekisteriin ilmoitettiin uuden lain ensimmäisenä voimassaolovuotena 2001 lähes pornografista nimikettä. Vastaavasti luku oli vuonna 2002 enää ja vuoden 2003 aikana ilmoitettiin enää vajaa nimikettä. Vuosittain ilmoitettujen uusien pornografisten nimikkeiden määrän huomattava lasku antaa syyn olettaa, ettei kaikkia maahantuotuja kuvatallenteita ilmoiteta Valtion elokuvatarkastamon rekisteriin. 6
12 Vuorovaikutteisia kuvaohjelmia (video- ja tietokonepelit) ilmoitettiin Valtion elokuvatarkastamoon viime vuonna 2003 vajaa Tarkastettujen pitkien kuvaohjelmien määrä vaihtelee vuosittain runsaasta 500:sta vajaaseen 800:an. Valtion elokuvatarkastamo järjesti syksyllä 2003 laajan tiedotuskampanjan elokuvien, videoja DVD -ohjelmien sekä tietokone- ja videopelien ikärajoista. Kampanjan aikana jaettiin elokuvien, videoiden ja pelien ikärajoista kertovaa esitettä. Elokuvatarkastamo jakoi myös kaikille koulunsa aloittaville Mannerheimin lastensuojeluliiton Hyvä alku koulutielle paketissa ikärajoista kertovan esitteen. Tarkoituksena oli antaa tietoa kuvaohjelmien ikärajoista erityisesti lapsille ja heidän vanhemmilleen. 7
13 2 KUVAOHJELMIEN LEVITTÄMISEN SÄÄTELY 2.1 Laki kuvaohjelmien tarkastamisesta Kuvaohjelmalla tarkoitetaan laissa elokuvaa tai muuta liikkuvina kuvina katseltavaksi tarkoitettua tallennetta, kuten filmiä, videokasettia, tietokonelevykettä tai kuvalevyä. Vuorovaikutteinen kuvaohjelma on sellainen kuvaohjelma, jonka käyttäjä voi vaikuttaa näyttölaitteella näkyviin tapahtumiin, kuten video- tai tietokonepeli. Tilausohjelmapalvelulla tarkoitetaan kuvaohjelman ja sen ohjelmasisällön pitämistä televerkon välityksellä yleisön saatavilla. Levittäminen on kuvaohjelman tarjoamista yleisölle ostettavaksi, vuokrattavaksi, lainattavaksi tai muulla tavalla luovutettavaksi sekä tilausohjelmapalvelun tarjoamista (Liite 1, 2 ). Laki kuvaohjelmien tarkastamisesta tuli voimaan 1. tammikuuta Uusi laki toi mukanaan mm. uudet ikärajamerkinnät, koska alle 18 vuotta nuoremmille esitettäväksi ja levitettäväksi tarkoitettujen kuvaohjelmien ikärajat muuttuivat ylintä K18 ikärajaa lukuun ottamatta. Uudet ikärajat ovat K15 (aiemmin 16 ja 14), K11 (12 ja 10) ja K7 (8 ja 6). Vanhoihin, markkinoilla jo oleviin tallenteisiin ei uusia merkintöjä kuitenkaan vaadittu vaihdettavaksi. Yli 18- vuotiaille tarkoitetutuja kuvatallenteita ei myöskään enää tarvitse tarkastuttaa, ilmoitus Valtion elokuvatarkastamoon riittää Kuvaohjelmien tarkastaminen ja luokittelu Laki kuvaohjelmien tarkastamisesta kieltää kuvaohjelmien julkisen esittämisen ja levittämisen 18 vuotta nuoremmalle ennen sen hyväksymistä. Siten 18 vuotta nuorempien saatavilla saa pitää vain hyväksyttyjä tai tarkastuksesta vapautettuja kuvaohjelmia (esimerkiksi pelejä tai kuvaohjelmia jotka on tehty koulutusta, tieteellistä tutkimusta tai harrastustoimintaa varten (Liite 1, 4 ). Valtion elokuvatarkastamo voi kuitenkin määrätä tarkastuksesta vapautetun kuvaohjelman tarkastettavaksi, jos on syytä epäillä kuvatallenteen sisältävän lasten kehitykselle haitallista materiaalia. Kuvaohjelma voidaan vapauttaa tarkastuksesta esityksen järjestäjän toiminnan perusteella (Liite 1, 5 ). Lisäksi tarkastuksesta voidaan vapauttaa luvan perusteella kun kuvaohjelmien esittäminen tapahtuu erityisessä tilaisuudessa. Lupa voidaan myöntää määräajaksi 8
14 useampaakin esitystä varten ja siihen voidaan liittää paikkaan, aikaan ja katsojiin liittyviä rajoituksia (Liite 1, 6 ). Valtion elokuvatarkastamon tulee hyväksyä kuvaohjelma esitettäväksi ja levitettäväksi kaikenikäisille, jos se ei ole lasten kehitykselle haitallinen tai asetettava sen esittämiselle ja levittämiselle ikäraja (18, 15, 11 tai 7 vuoden ikäraja). Kuvaohjelman esittäminen voidaan kieltää tai siitä voidaan velvoittaa poistettavaksi kohdat, joiden arvioidaan olevan lasten kehitykselle haitallisia. Kuvaohjelman saa esittää julkisesti kaksi vuotta sille hyväksyttyä ikärajaa nuoremmalle henkilölle (ns. ikäjousto elokuvateatterissa) (Liite 1, 8 ). Lasten kehitykselle haitalliseksi ohjelmaksi katsotaan kuvaohjelma, joka väkivaltaisuutensa tai seksuaalisen sisältönsä vuoksi tai kauhua herättämällä taikka muulla näihin rinnastettavalla tavalla on omiaan vaikuttamaan haitallisesti lasten kehitykseen. Kuvaohjelman haitallisuutta arvioitaessa otetaan huomioon millaisessa yhteydessä ja miten tapahtumat ohjelmassa kuvataan (Liite 1, 7 ) Kuvaohjelmia koskevat ilmoitukset ja merkinnät Kuvaohjelman valmistajan tai maahantuojan on tehtävä tarkastamattomasta ohjelmasta (josta ei ole tehty tarkastushakemusta) ilmoitus ennen sen esittämistä tai levittämistä. Ilmoituksessa on mainittava ilmoituksen tekijä, kuvaohjelman alkuperäinen ja kotimaisessa jakelussa käytettävä nimi, ohjelman valmistajan nimi ja valmistusmaa ja ohjelman kesto. Ilmoituksessa on selostettava ohjelman pääasiallinen sisältö ja kopio kuvaohjelmasta on toimitettava Valtion elokuvatarkastamolle sitä pyydettäessä. Jos kuvaohjelman valmistaja tai maahantuoja ei ole tehnyt kuvaohjelmasta ilmoitusta, niin viime kädessä kuvaohjelman esittäjän tai levittäjän on tehtävä ilmoitus kuvaohjelmasta (Liite 1, 11 ). Esitettävään ja levitettävään kuvaohjelmaan tai sen yhteyteen on tehtävä selvästi havaittava merkintä, josta ilmenee: ohjelman nimi, kesto ja tarkastusviranomaisen antama tunnistenumeroja ohjelman valmistajan tai maahantuojan nimi. Merkinnästä tulee näkyä onko kuvaohjelma hyväksytty esitettäväksi 18 vuotta nuoremmille ja tieto Valtion elokuvatarkastamon hyväksymästä ikärajaluokituksesta (jos tehty luokituspäätös). Lasten kehitykselle haitallisten kohtien poistaminen tulee merkitä kuvaohjelmaan ja samoin se että tarkastamattomasta kuvaohjelmasta on tehty ilmoitus Valtion elokuvatarkastamolle. 9
15 Tietokone- ja videopeleissä tulee olla ikärajasuositus tarkastamattomalle vuorovaikutteiselle kuvaohjelmalle. Merkintätavasta päättää Valtion elokuvatarkastamo (Liite 1, 12 ) Tarkastusviranomainen Kuvaohjelmalaissa tarkastusviranomaiseksi on määritelty Valtion elokuvatarkastamo (VET). Elokuvatarkastamo on opetusministeriön alainen virasto. Opetusministeriö nimittää viraston johtaja, joka puolestaan nimittää muut viranhaltijat. Tarkastajista osan tulee olla perehtynyt lasten kehitystä koskeviin kysymyksiin ja osan kuvalliseen viestintään. Tarvittaessa voidaan käyttää apuna eri alojen asiantuntijoita. Kuvaohjelman tarkastaa yksi tai useampi tarkastaja. Jos tarkastajat ovat eri mieltä kuvaohjelmalle määrättävästä ikärajasta, niin tarkastajien enemmistön kanta ratkaisee. Äänten mennessä tasan, se mielipide voittaa äänestyksen, joka on hakijalle edullisempi. (Liite 1, 14 ). Valtion elokuvatarkastamo ylläpitää rekisteriä ilmoitetuista ja tarkastetuista kuvaohjelmista. Rekisterissä oleva tieto on julkista ja siitä on jokaisella oikeus saada tietoa. Rekisteriin merkitään: kuvaohjelman nimi, kesto, valmistusvuosi, kuvaohjelman valmistaja ja maahantuoja sekä tarkastusviranomaisen antama tunnistenumero. Valtion elokuvatarkastamon tarkastamia kuvaohjelmia koskevaan rekisteriin merkitään lisäksi: tarkastuksen hakija, tarkastusviranomaisen päätöksen sisältö ja päiväys ja päiväys, jolloin päätös on tullut lainvoimaiseksi. Jos Valtion elokuvatarkastamon päätökseen on haettu muutosta, niin tieto valituksesta ja valituksen johdosta annetuista päätöksistä on merkittävä rekisteriin (Liite 1, 15 ). Valtion elokuvatarkastamo julkaisee määräajoin luettelon tarkastetuista kuvaohjelmista. Luettelossa on kunkin kuvaohjelman nimi, kesto ja tunnistenumero sekä tarkastuspäätöksen sisältö (Liite 1, 16 ). Valtion elokuvatarkastamo antaa pyynnöstä lausuntoja viranomaisille (Liite 1, 17 ). Muutosta Valtion elokuvatarkastamon päätökseen haetaan valittamalla valtion elokuvalautakunnalta ja valitus on käsiteltävä elokuvalautakunnassa kiireellisenä. Valtioneuvosto määrää elokuvalautakunnan jäsenet kolmeksi vuodeksi kerrallaan (puheenjohtaja, varapuheenjohtaja, neljä jäsentä ja kullekin henkilökohtainen varajäsen). Muutoksenhaku valtion elokuvalautakunnan päätökseen tapahtuu valituksella korkeimmalta 10
16 hallinto-oikeudelta ja myös se on käsiteltävä kiireellisenä. Valtion elokuvatarkastamon päätöksestä peritään maksu (Liite 1, 20 ja 21 ) Kuvaohjelmalain rangaistusäännökset Joka tahallaan esittää tai levittää 1) 18 vuotta nuoremmalle tarkastamatonta kuvaohjelmaa 2) kuvaohjelmaa, josta ei ole tehty Valtion elokuvatarkastamolle ilmoitusta 3) kuvaohjelmaa, jossa tai jonka yhteydessä ei ole merkintöjä on tuomittava kuvaohjelmien tarkastamisesta annettujen säädösten rikkomisesta sakkoon, ellei siitä muualla laissa säädetä korkeampaa rangaistusta (Liite 1, 23 ). 2.2 Rikoslaki 17 luku Rikoksista yleistä järjestystä vastaan Rikoslain mukaan on laitonta pitää kaupan, vuokrattavana, levittää, siinä tarkoituksessa valmistaa tai tuoda maahan elokuvia tai muita liikkuvia kuvia taikka sellaisia sisältäviä tallenteita, joissa esitetään raakaa väkivaltaa. Lakia ei sovelleta jos kuvatallenteen esittäminen on perusteltua sen taiteellisen arvon, tiedonvälitystä palvelevan luonteen vuoksi, esitys on tarkastettu ja hyväksytty levitettäväksi tai jos kuvatallenteen valmistajalla/maahantuojalla on ilmeisesti ollut aikomus toimittaa tallenne tarkastukseen ennen sen levittämistä. Rangaistus on sakkoa tai enintään kaksi vuotta vankeutta (Liite 2, Väkivaltakuvauksen levittäminen 17 ). Sakkorangaistus tai kahden vuoden vankeustuomio voidaan langettaa sellaiselle henkilölle, joka pitää kaupan, vuokrattavana, levittää, siinä tarkoituksessa valmistaa, tuo maahan kuvia taikka kuvatallenteita, joissa sukupuolisiveellisyyttä loukkaavasti esitetään lasta, väkivaltaa tai eläimeen sekaantumista. (Liite 2, Sukupuolisiveellisyyttä loukkaavan kuvan levittäminen 18 ). Alaikäiselle on laitonta esittää ja levittää lasten kehitykselle haitallista ja tarkastamatonta kuvaohjelmaa sekä kuvaohjelmaa sille määrätyn ikäluokituksen vastaisesti. Sakkoa tai kuusi kuukautta vankeutta voi olla seurauksena alle 18-vuotiaalle em. materiaalin levittämisestä. (Liite 2, Kuvaohjelman laiton esittäminen tai levittäminen alaikäiselle 18a ) 11
17 Pelkkä lasta esittävän kuvan hallussapito on rikoslain vastaista. Jos henkilö oikeudettomasti pitää hallussaan valokuvaa, videonauhaa, elokuvaa, muuta todellisuudenmukaista kuvatallennetta, jossa esitetään lasta sukupuoliyhteydessä tai siihen rinnastettavassa seksuaalisessa kanssakäymisessä tai muulla sukupuolisiveellisyyttä ilmeisen loukkaavalla tavalla, voidaan hänet tuomita sakkorangaistukseen tai kuudeksi kuukaudeksi vankeuteen. (Liite 2, Sukupuolisiveellisyyttä loukkaavan lasta esittävän kuvan hallussapito 19 ) Henkilö, joka ansiotarkoituksessa luovuttaa 15 vuotta nuoremmalle, asettaa julkisesti yleisön nähtäville, toimittaa toiselle tämän suostumuksetta tai yleistä pahennusta herättävällä tavalla julkisesti esitteessä, julisteessa tai muulla tavoin mainostaen tarjoaa myytäväksi tai esittelee kuvan, kuvatallenteen tai esineen, joka sukupuolisiveellisyyttä loukkaavana on omiaan herättämään yleistä pahennusta. Rangaistus sakkoa tai enintään 6 kk vankeutta. Lisäksi myös, joka yleistä pahennusta herättävällä tavalla julkisesti mainostaen tarjoaa myytäväksi tai esittelee sukupuolisiveellisyyttä loukkaavaa tekstiä tai ääntä ( Liite 2, Sukupuolisiveellisyyttä loukkaava markkinointi 20 ) Myös Rikoslain 21 luvun 8 Seksuaalipalvelujen ostaminen nuorelta on ns. teinipornografian valvonnan kannalta merkittävä. Joka lupaamalla tai antamalla korvauksen saa kahdeksaatoista vuotta nuoremman henkilön ryhtymään sukupuoliyhteyteen tai muuhun seksuaaliseen tekoon, on tuomittava seksuaalipalvelujen ostamisesta nuorelta sakkoon tai vankeuteen enintään kuudeksi kuukaudeksi. Mikäli teinipornografian valmistamisessa on käytetty alle 18-vuotiaita, syyllistytään pykälän rikkomiseen. Sama koskee tällä tavoin tuotettujen tallenteiden levitystä. 12
18 3 KUVAOHJELMIEN JÄLKIVALVONTAPROJEKTIN KUVAUS 3.1 Jälkivalvontaprojektin keskeiset tavoitteet Sisäasianministeriön poliisiosaston ja Valtion elokuvatarkastamon (VET) suunnittelemassa ja toteuttamassa projektissa tavoitteena oli kerätä tietoa kuvaohjelmien tarkastuslain ja rikoslain 17 luvun säännösten noudattamisesta. Lisäksi tavoitteena oli puuttua havaittuihin rikkomuksiin. Jälkivalvontaprojektin tarkoituksena on myös kehittää kuvaohjelmien levittämisen ja esittämisen laillisuusvalvontaa. Jälkivalvontatarkastajan tehtävänä oli tuottaa tietoa siitä, miten elokuvateattereissa ja videoita levittävissä ja seksiliikkeissä toimitaan. Tavoitteena oli tarkastaa kuvatallenteiden merkinnät ja niiden laillisuus. Lisäksi tavoitteena oli opastaa ja neuvoa myyjiä ja yrittäjiä kuvaohjelmiin liittyvien lakien ja käytäntöjen noudattamisessa. Valvontaprojektin aikana käytettiin tiedottamiseen syksyllä 2003 kampanjaa varten tehtyjä esitteitä Elokuvien ja videoiden ikärajat ja Pelien ikärajat (Liitteet 4 ja 5). Projektin tavoitteena oli lisäksi kerätä tietoa siitä, miten hyvin liikkeissä tiedetään toimintaa ohjaavasta lainsäädännöstä ja sen sisällöstä. Yhtenä tavoitteena oli myös kerätä tietoa seksuaaliterveyden edistämiseen liittyvään tutkimus- ja kehittämishankkeeseen Kuinka väkivalta ja seksuaaliset parafiliat näkyvät pornografiassa?. 3.2 Jälkivalvontaprojektin toteutusvaiheet Projekti toteutettiin opetusministeriön erillisen määrärahan, elokuvatarkastamon toimintamenojen ja sisäasiainministeriön poliisiosaston antaman työpanoksen avulla. Opetusministeriön määrärahalla kustannettiin osittain kokopäiväisen tarkastajan matkustus ja majoittumiskulut sekä projektin suunnittelu ja raportointi. Projekti käynnistyi syksyllä 2003 suunnitteluvaiheella, jolloin pidettiin kolme suunnittelukokousta ja joulukuussa 2003 puolen päivän seminaari. Koulutustilaisuuteen oli kutsuttu syyttäjien, rikostutkijoiden ja poliisin edustajia kultakin kohdepaikkakunnalta sekä Valtakunnansyyttäjänviraston ja sisäasiain- ja opetusministeriön asiantuntijoita. Projektin ohjausryhmään kuuluivat sisäasiainministeriön poliisiosastolta ylikomisario Mikko Lampikoski, Helsingin poliisilaitoksen Itäkeskuksen poliisipiiristä komisario Vesa Löppönen, 13
19 ja Valtion elokuvatarkastamosta johtaja Matti Paloheimo, ylitarkastaja Maarit Pietinen ja jälkivalvontaprojektin tarkastaja. Jälkivalvontaprojektiin kutsuttiin tarkastajaksi kriminalisoituun seksuaalisuuteen ja seksologiaan perehtynyt erityisasiantuntija Leena Karjalainen, joka samalla keräsi tutkimustietoa keväällä 2005 valmistuvaan seksuaaliterveyden edistämisen tutkimus- ja kehittämishankkeeseen. Projektin toiminnallinen osuus ja tiedonhankinta toteutettiin ns. valvontaiskuina. Valvontaiskut aloitettiin tammikuussa 2004 pääkaupunkiseudulta ja ne lopetettiin Pohjois- Suomen kierroksen jälkeen maaliskuun alussa Keski-Suomeen. Tarkastaja kiersi yhdessätoista kaupungissa eri puolella Suomea ja tarkastuskäynteihin osallistui kunkin paikkakunnan paikallisen poliisilaitoksen tehtävään määräämä henkilöstö. Useat kymmenet poliisit antoivat työpanoksensa projektille noin kymmenen viikon aikana. Valvontaiskut työllistävät Valtion elokuvatarkastamon tarkastajia, poliisia, tutkijoita ja syyttäjiä vielä useiden kuukausien ajan, sillä takavarikoidun materiaalin tutkinta on aikaa vievää ja henkisesti raskasta. Syyteharkintaan on elokuvatarkastamon lausuntojen perusteella tulossa useita tapauksia. Kerätty tutkimusaineisto on ainutlaatuinen pohjoismaissa ja todennäköisesti koko maailmassa, aiempaa tietoa vastaavanlaisesta projektista ei ole tiedossa. Toisaalta lainsäädäntö ja valvontakäytännöt vaihtelevat huomattavasti eri maissa. Saatujen havaintojen ja haastattelujen tulosten pohjalta voidaan toivottavasti kehittää kuvatallenteiden jälkivalvontaa ja ennalta ehkäistä haitallisen ja rikollisen materiaalin levittämistä. Tutkimuksen ja kenttätyön suunnittelusta vastasi jälkivalvontatarkastaja, joka myös raportoi jälkivalvontaprojektin tulokset ja tekee tulosten pohjalta alustavat toimenpide-ehdotukset. Johtopäätösten pohjalta on tarkoitus asettaa työryhmä suunnittelemaan jälkivalvonnan kehittämistä. Kehittämiseen antaa panoksensa myös syyskuussa 2004 järjestettävä projektin seurantaseminaari, johon kutsutaan kaikki kenttätyöhön osallistuneet, ja myös syyttäjälaitoksen edustajat. 14
20 3.3 Tiedonhankintamenetelmät Havainnointi kuvaohjelmia levittävissä liikkeissä Havainnoinnin tavoitteena oli saada tietoa siitä, kuinka lakeja noudatetaan, ja toimivatko ihmiset kuten he sanovat toimivansa. Observointi oli systemaattista tarkkailua, jossa havainnot tallennettiin järjestelmällisesti ja tarkasti strukturoituun havainnointilomakkeeseen (Liite 7). Havainnointilomake oli laadittu kuvaohjelmia säätelevien lakien pohjalta. Muistiinpanot havainnoista tehtiin joko havainnoinnin aikana tai välittömästi kunkin tarkastuskäynnin jälkeen. Elokuvateattereissa tarkkailtiin kassan ja vahtimestarin toimintaa ja sitä, olivatko esitettävien elokuvien ikärajat esillä ja oliko ennen elokuvia esitettävistä trailereista luettelo näkyvillä. Videoita levittävissä liikkeissä ja seksiliikkeissä observoitiin molemmissa samoja asioita. Tarkkailtiin oliko liikkeessä myynnissä pornografisia kuvatallenteita ja jos oli, minkä tyyppisiä. Millaisia kuvaohjelmia levitettiin ja oliko niissä asianmukaiset tunnistetiedot? K18 kuvaohjelmien osalta valvottiin sitä, luovutetaanko niitä alaikäisille. Kaikissa kohteissa havainnoitiin mahdollisia rikoksia yleistä järjestystä vastaan eli esiintyikö liikkeissä lapsi-, eläin- tai väkivaltapornografiaa, raakaa väkivaltakuvausta, sukupuolisiveellisyyttä loukkaavaa markkinointia tai esitettiinkö alaikäisestä kuvatallenteita sukupuolisiveellisyyttä loukkaavasti. Tarkastuskäyntien aikana katsottiin, olivatko Valtion elokuvatarkastamon esitteet Elokuvien ja videoiden ikärajat ja Pelien ikärajat esillä Haastattelu kuvaohjelmia levittävissä liikkeissä Haastatteluissa kysymykset olivat kaksivaiheisia. Ensin tiedusteltiin oliko haastateltavalla tietoa asiasta yleisellä tasolla (kyllä/ei) tai ilmiön/lain olemassaolosta. Avoimella jatkokysymyksellä haettiin vastaajalta yksityiskohtaisemman tiedon määrää ja laatua. Kysymykset oli laadittu kuvaohjelmien levittämistä säätelevien lakien pohjalta. Haastattelut olivat luonteeltaan myös tiedottavia ja opastavia. Niissä käytettiin apuna syksyn 2003 aikana Valtion elokuvatarkastamon laatimia kuvatallenteisiin liittyviä kampanjaesitteitä Pelien ikärajat ja Elokuvien ja videoiden ikärajat. 15
21 4 KUVAOHJELMIA LEVITTÄVIEN LIIKKEIDEN TAUSTATIEDOT 4.1 Seksiliikkeiden taustiedot Projektin aikana tarkastettiin yhteensä 59 seksiliikettä seuraavissa kaupungeissa: Helsinki 22, Vantaa 1, Espoo 2, Hämeenlinna 3, Tampere 7, Lahti 4, Turku 11, Jyväskylä 2, Oulu 3, Rovaniemi 2 ja Kuopio 2. Liikkeet olivat avoinna aamu yhdeksästä yöhön kello 23 asti. Helsingissä yksi liikkeistä tarjosi palveluitaan 24h vuorokaudessa. Seksiliikkeillä saattoi olla jopa kolme eri nimeä, yksi nimi esimerkiksi internetin sivuilla, toinen liikkeen ovessa ja kolmas nimi annettiin haastattelun aikana. Nimi viittasi yleensä suoraan toimialaan ja lisäksi naisten nimet olivat yleisesti käytettyjä liikkeiden nimissä. Seuraavat lainaukset ovat käännöksiä englanninkielisistä nimistä: Kuumaa välitystä Aikuisten leluja Pientä kuumaa Kuninkaallinen bisnes Seksin antikvariaatti Unelmamaailma Kuumat huulet Fantasiakauppa Seksiä ja rakkautta ilman rajoja Punaiset lyhdyt Suloiset unelmat Seksiliikkeet sijaitsivat yleensä samassa kaupunginosassa ja hyvin lähellä toisiaan. Samalla kadulla saattoi olla useita alan liikkeitä jopa vierekkäisissä liiketiloissa. Kaikissa liikkeissä (59, 100%) oli myyntivideoita ja vuokrausta harjoitti 47 liikettä (82%). Kolmessa liikkeessä oli kuvatallenteiden vaihtokauppaa. Yhdessäkään liikkeessä ei ollut vuorovaikutteisiin kuvaohjelmiin liittyvää pelitoimintaa. Kuvatallenteiden vaihtoa harjoitti 13 yritystä (23%). Seksiliikkeistä johonkin yksityiseen videoliikeketjuun kuului 15 (26%). Kuvatallenteiden esitystoimintaa oli tarjolla noin joka kolmannessa (20) seksiliikkeistä. Videoita katseltiin joko yksityisesti pienissä kopeissa tai kova porno esitettiin yhdellä suurella valkokankaalla, jonka ympärillä saattoi olla yli 30 katselukoppia. Useassa seksiliikkeen myyntilassa pyöri kova pornografia non-stop lähetyksenä televisiossa tai isolla valkokankaalla. Seksiliikkeissä työskentelevät myyjät ja omistajat suhtautuivat tarkastuskäynteihin muutamaa poikkeusta lukuun ottamatta myönteisesti. Varsinkin liikkeissä, joissa kuvatallenteissa oli asianmukaiset merkinnät, toivottiin vastaavanlaista tarkastusta pysyväksi käytännöksi. Noin puolessa (30) käydyissä liikkeissä oli itse liikkeenharjoittaja haastateltavana. Liikkeissä toimivista myyjistä hieman yli kolmanneksella (22) ei ollut mitään aavistusta siitä millä 16
VALTION ELOKUVATARKASTAMON TULOSSOPIMUS VUOSILLE 2005-2007
VALTION ELOKUVATARKASTAMON TULOSSOPIMUS VUOSILLE 2005-2007 1. Valtion elokuvatarkastamon toiminta-ajatus Valtion elokuvatarkastamon tehtävänä on suorittaa lakien määräämä lastensuojelullisiin syihin perustuva
Opetusministeriö Undervisningsministeriet Arviointi kuvaohjelmien tarkastamista koskevan lainsäädännön vaikutuksista ja sen tavoitteiden toteutumisesta sekä alan kehitystoimista Euroopassa Opetusministeriön